Saya mau tau "Nah". dari Sampi Wadak. Jelaskan dalam bahasa bali

Lantas anaké agung ngandikain panyrowané, "Nginté Ngemban, kema iringang I Nanak Galuh ka taman".

Mamargi lantas Radén Galuh iringang panyrowan, I Nginté tekén I Ngemban.

Tan critanen, teked suba Ida di taman. Ditu lantas Ida masiram, suud masiram, lantas Ida mailehan koné di taman ngalap bunga. Kenken baya lantas tuun ujan angin peteng liget. Bé makyayangan lantas Radén Galuh bareng panyrowané pungsang-pangsinga tekén anginé. Ditu lantas padha mabelasan, suba tusing karuan timpalné ban petengé alah kidemang.

Kacrita suba ilang papetengé, I Nginté tekén Ngemban mara ngalih-alihin Radén Galuh, tusing ada. Makwewangan lantas panyrowané maka dadua.

"Mé, né dija Ida Radén Galuh, meh palaibang papeteng jenenga, miwah énggalang aturang tekén anaké agung ka puri."

Malaib lantas panyrowané maka dadwa ka puri matur tekén anaké agung.

"Ratu Dewa Agung, punapi okan Cokor I Dewa Ida Radén Galuh Ida palaibang papeteng ring taman".

Jani wireh keto, matatangisan koné saisin puriné ban Radén Galuhé palaibang papeteng.

Tan kacrita, Ida Sang Prabhuné di Daha sungsut, kacritanan jani Radén Galuh ulung di tengah alasé wayah. Nangis koné Ida ditu malinggih di bongkol punyan kayuné. Tangis Radén Galuhé dingeha koné tekén I Sampi Wadak.

"Né nguda ada jelma ngeling dini bedanginné, bakal alih kema, jani gantinné awaké maan nadah jelma".

Kéto koné kenehné I Sampi Wadak, tur ya lantas majalan, ngalih I Radén Galuh. Suba teked ditu, mara cingakina I Sampi ban I Radén Galuh, makyayangan lantas Ida ban takut Idané. Ngomong lantas I Sampi Wadak,

"Jro Istri sampunang Jroné takut, sira Jroné dados nangis deriki paragayan".

Wireh keto abetné I Sampi, makesyar lantas kayun Idané Radén Galuh, tur Ida lantas ngandika

"Inggih Jro Sampi, tyang okan Sang Prabhu Daha. Awinan tyang deriki tyang ampehang papeteng, lantas ulung tyang deriki".